ילד כבן 6 נדקר ברחובות – מצבו קל עד בינוני והוא הועבר להמשך טיפול בבית החולים קפלן ברחובות.
אדל גזיאל חובשת באיחוד הצלה שהעניקה לו סיוע ראשוני סיפרה: “הענקנו סיוע ראשוני לילד שנדקר בפלג גופו העליון. לאחר הטיפול הראשוני בזירת האירוע הוא פונה להמשך קבלת טיפול רפואי בבית החולים”.
דוברות מד”א : בשעה 15:22 התקבל דיווח במוקד 101 של מד”א במרחב איילון על ילד שנפצע בגן ציבורי ברחוב אברהם מאפו ברחובות. חובשים ופראמדיקים של מד”א מעניקים טיפול רפואי ומפנים לבי”ח קפלן ילד בן 6 במצב קל-בינוני עם פציעה מדממת ביד.
חובש רפואת חירום במד”א אלכסנדר שארי סיפר: “כשהגענו למקום ראינו את הילד יושב על ספסל בגן הציבורי כשהיד שלו חבושה בחולצה שהניחו עוברי אורח. ביצענו בדיקה רפואית וחבשנו את הפציעה עם תחבושת סטרילית ופינינו את הילד בליווי בן משפחה לבית החולים כשמצבו קל עד בינוני”.